অঞ্চলটোৰ উত্তৰ-পূৰ্বাঞ্চলত থকা জলসম্পদৰ সৰ্বোত্তম ব্যৱহাৰৰ পথ সুগম কৰিবৰ বাবে নিটি আয়োগৰ উপাধ্যক্ষক অধ্যক্ষ হিচাপে লৈ এখন উচ্চ পৰ্য্যায়ৰ কমিটি গঠন কৰিছে কেন্দ্ৰীয় চৰকাৰে। এই কথা জানিবলৈ দিছে ড'নাৰ মন্ত্ৰী জিতেন্দৰ সিঙে।
মন্ত্ৰীজনে জনোৱা মতে মন্ত্ৰ্যালয়টোৱে গুৱাহাটী বিশ্ববিদ্যালয়ত ব্ৰহ্মপুত্ৰ অধ্যয়ন কেন্দ্ৰ স্থাপন কৰিব। ইয়াৰ বাবে মুঠ ৩০ কোটি টকা বাজেট ধৰা হৈছে। 'ব্ৰহ্মপুত্ৰ নদী অৱবাহিকাৰ বিষয়ে গৱেষণা কৰিবলৈ কেন্দ্ৰই এটা দীৰ্ঘম্যাদী আঁচনি লৈছে। ইয়াত অৱবাহিকাত বাস কৰা লোকসকলৰ আৰ্থ-সামাজিক দিশবোৰৰ উপৰি জলবিদ্যুৎ শক্তি, নৌ পৰিবহণ, জলসিঞ্চনৰ সম্ভাৱনীয়তাৰ বিষয়বোৰ থাকিব।' এইদৰে কয় উত্তৰ-পূব পৰিষদ (NEC)ৰ সচিব ৰাম মুইবাহে।
সচিবজনে লগতে কয় যে উত্তৰ-পূব পৰিষদে লখিমপুৰত প্ৰায় ৫৪ কোটি টকা ব্যয়েৰে এখন ষ্টেডিয়াম স্থাপন কৰিব।
'প্ৰধান মন্ত্ৰী নৰেন্দ্ৰ মোদীৰ বাঁহ উদ্যোগক উদগনি যোগোৱাৰ আঁচনিৰ সমৰ্থনত উত্তৰ-পূব পৰিষদে প্ৰায় ১২ কোটি টকা ব্যয়েৰে ইটানগৰত এখন বেম্বৌ টেকন'ল'জি পাৰ্ক স্থাপন কৰিব আৰু মণিপুৰৰ উখৰুলত এটা বাঁহৰ সামগ্ৰী নিৰ্মাণৰ প্ৰশিক্ষণ তথা উৎপাদন কেন্দ্ৰ স্থাপন কৰিব।
উল্লেখযোগ্য যে কেন্দ্ৰই ইতিপূৰ্বে ভাৰতীয় অৰণ্য আইন, ১৯২৭ ৰ সংশোধন কৰি বাঁহক 'গছ'ৰ শ্ৰেণীৰ পৰা আঁতৰাই পেলাইছে। যাৰ ফলত বাঁহক অবাধে কাটিব, সৰবৰাহ কৰিব আৰু ব্যৱহাৰ কৰিব পাৰিব।
৩.৫ মিনিটৰ ভিতৰত সাজু হৈ নুঠিল ৰন্ধা,পাস্তা কোম্পানীৰ বিৰুদ্ধে ৰুজু ৪০ কোটি টকাৰ গোচৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
